Mușchiul extensor al degetului mic
Mușchiul extensor al degetului mic (Musculus extensor digiti minimi) sau mușchiul extensor propriu al degetului mic (Musculus extensor digiti quinti proprius) este un mușchi lung fusiform așezat pe fața posterioară a antebrațului. Face parte din mușchii planului superficial. Se află lateral față de mușchiul extensor ulnar al carpului și medial de mușchiul extensor al degetelor și este fuzionat adesea cu acesta.

Inserții  
Are originea pe epicondilul lateral al humerusului (Epicondylus lateralis humeri), pe fascia antebrahială (Fascia antebrachii) și pe septurile intermusculare fibroase care îl separă de mușchii vecini.
 
Corpul muscular se continuă în jos cu un tendon lung, care trece pe sub retinaculul extensorilor (Retinaculum musculorum extensorum) printr-o culisă specială, apoi merge de-a lungul celui de-al V-lea metacarpian 

Distal de retinaculul extensorilor tendonul său se împarte în două tendoane, apoi se unește cu tendonul mușchiului extensor al degetelor care merge pentru degetul mic și se inserează împreună cu acesta pe fețele dorsale ale bazelor falangelor II și III ale degetului mic.

Raporturi 
Se află imediat sub piele, medial de mușchiul extensor al degetelor (Musculus extensor digitorum) și lateral față de mușchiul extensor ulnar al carpului (Musculus extensor carpi ulnaris).

Raporturile sale profunde sunt identice cu ale mușchiului extensor al degetelor, acoperind mușchii planului profund ai antebrațului. 

Tendonul său trece printr-un șanț situat pe fața posterioară a capului ulnei.

Acțiune 
Este extensor al degetului mic, extinzând falanga a III-a a degetului mic pe a II-a, a II-a falangă pe I și I falangă pe mână.

Contribuie și la extensia mâinii.

Inervația 
Inervația este asigurată de nervul antebrahial interosos posterior (Nervus interosseus antebrachii posterior), o ramură profundă a nervului radial (neuromer C7- C8).

Vascularizația 
Vascularizația este asigurată de artera interosoasă posterioară (Arteria interossea posterior) și artera recurentă radială (Arteria recurrens radialis).

Bibliografie 
 Victor Papilian, Tratat elementar de anatomie descriptivă și topografică (cu aplicațiuni medico-chirurgicale), Ediția III-a, Vol. I. Generalități, osteologie, artrologie, miologie. Sibiu, editura "Dacia Traiana" S. A. 1942  
 Victor Papilian, Anatomia omului, Volumul I – Aparatul locomotor, Ediția a XI-a, revizuită integral de prof. univ. dr. Ion Albu, Editura ALL, 2006  
 Z. Iagnov, E. Repciuc, I. G. Russu, Anatomia omului. Aparatul locomotor, Editura Medicală, București, 1962  
 Viorel Ranga, Anatomia omului, vol. 2 - Membrele, Editura CERMA, 2002
 Mihail Ștefaneț, Anatomia omului. Volumul I, Chișinău, Centrul Editorial-Poligrafic Medicina, 2007

Mușchii membrului superior
Sistemul muscular
Mușchiul extensor al degetului mic ( Musculus extensor digiti minimi ) sau mușchiul extensor propriu al degetului mic ( Musculus extensor digiti quinti proprius ) este un mușchi lung fusiform așezat pe fața posterioară a antebrațului . Face parte din mușchii planului superficial . Se află lateral față de mușchiul extensor ulnar al carpului și medial de mușchiul extensor al degetelor și este fuzionat adesea cu acesta . Inserții Are originea pe epicondilul lateral al humerusului ( Epicondylus lateralis humeri ) , pe fascia antebrahială ( Fascia antebrachii ) și pe septurile intermusculare fibroase care îl separă de mușchii vecini . Corpul muscular se continuă în jos cu un tendon lung , care trece pe sub retinaculul extensorilor ( Retinaculum musculorum extensorum ) printr- o culisă specială , apoi merge de- a lungul celui de- al V -lea metacarpian Distal de retinaculul extensorilor tendonul său se împarte în două tendoane , apoi se unește cu tendonul mușchiului extensor al degetelor care merge pentru degetul mic și se inserează împreună cu acesta pe fețele dorsale ale bazelor falangelor II și III ale degetului mic . Raporturi Se află imediat sub piele , medial de mușchiul extensor al degetelor ( Musculus extensor digitorum ) și lateral față de mușchiul extensor ulnar al carpului ( Musculus extensor carpi ulnaris ) . Raporturile sale profunde sunt identice cu ale mușchiului extensor al degetelor , acoperind mușchii planului profund ai antebrațului . Tendonul său trece printr- un șanț situat pe fața posterioară a capului ulnei . Acțiune Este extensor al degetului mic , extinzând falanga a III -a a degetului mic pe a II -a , a II -a falangă pe I și I falangă pe mână . Contribuie și la extensia mâinii . Inervația Inervația este asigurată de nervul antebrahial interosos posterior ( Nervus interosseus antebrachii posterior ) , o ramură profundă a nervului radial ( neuromer C7 - C8 ) . Vascularizația Vascularizația este asigurată de artera interosoasă posterioară ( Arteria interossea posterior ) și artera recurentă radială ( Arteria recurrens radialis ) . Bibliografie Victor Papilian , Tratat elementar de anatomie descriptivă și topografică ( cu aplicațiuni medico-chirurgicale ) , Ediția III -a , Vol . I. Generalități , osteologie , artrologie , miologie . Sibiu , editura " Dacia Traiana " S. A. Victor Papilian , Anatomia omului , Volumul I – Aparatul locomotor , Ediția a XI -a , revizuită integral de prof. univ. dr. Ion Albu , Editura ALL , Z. Iagnov , E. Repciuc , I. G. Russu , Anatomia omului . Aparatul locomotor , Editura Medicală , București , Viorel Ranga , Anatomia omului , vol.- Membrele , Editura CERMA , Mihail Ștefaneț , Anatomia omului . Volumul I , Chișinău , Centrul Editorial-Poligrafic Medicina , Mușchii membrului superior Sistemul muscular